Tarybos reglamentas (EEB) Nr. 3987/87
1987 m. gruodžio 22 d.
iš dalies keičiantis įvairius reglamentus, užtikrinančius bendro kiaušinių ir paukštienos rinkos organizavimo bendrą įgyvendinimą, sąlygotą Kombinuotosios nomenklatūros įvedimo
EUROPOS BENDRIJŲ TARYBA,
atsižvelgdama į Europos ekonominės bendrijos steigimo sutartį,
atsižvelgdama į Tarybos reglamentą (EEB) Nr. 2658/87 dėl tarifų ir statistikos nomenklatūros bei dėl bendrojo muitų tarifo [1] su paskutiniais pakeitimais, padarytais Reglamentu (EEB) Nr. 3985/87 [2], ypač į jo 15 straipsnio antrą pastraipą,
atsižvelgdama į 1987 m. gruodžio 22 d. Tarybos reglamentą (EEB) Nr. 3907/87, iš dalies pakeičiantį Reglamentą (EEB) Nr. 2777/75 dėl bendro paukštienos rinkos organizavimo [3], ypač į jo 2 straipsnį,
kadangi, remiantis Reglamento (EEB) Nr. 2658/87 5 straipsnio 1 dalies antra pastraipa, Komisija atlieka Bendrijos aktų, susijusių su Kombinuotąja nomenklatūra, techninius pritaikymus; kadangi su paukštienos sektoriumi susiję esminiai pakeitimai atliekami Tarybos reglamento (EEB) Nr. 2777/75 [4] 27 straipsnyje nustatyta tvarka, remiantis Reglamento (EEB) 3907/87 2 straipsniu;
kadangi pagrindinis 1975 m. spalio 29 d. Tarybos reglamentas (EEB) Nr. 2771/75 dėl bendro kiaušinių rinkos organizavimo [5] buvo iš dalies pakeistas Komisijos reglamentu (EEB) Nr. 4000/87 [6], pritaikant pagal Kombinuotąją nomenklatūrą prekių aprašymus ir jų tarifines pozicijas;
kadangi daugelis reglamentų, bendrai įgyvendinamų paukštienos ir kiaušinių sektoriuje, privalo būti techniškai pritaikyti ir, tam tikrų esminių dalykų paukštienos sektoriuje atžvilgiu, būtina pasinaudoti Kombinuotąja nomenklatūra, grindžiama Suderinta prekių apibūdinimo ir kodavimo sistema, kuria numatoma pakeisti 1950 m. gruodžio 15 d. Konvenciją dėl prekių klasifikavimo nomenklatūros muitų tarifuose;
kadangi, atsižvelgiant į pritaikytinų tekstų skaičių ir turinį, visus pritaikytinus reglamentus reikėtų įtraukti į vieną pakeičiantį reglamentą;
kadangi šiame reglamente numatytos priemonės atitinka Paukštienos ir kiaušinių vadybos komiteto nuomonę,
PRIĖMĖ ŠĮ REGLAMENTĄ:
1 straipsnis
1972 m. spalio 3 d. Komisijos reglamentas (EEB) Nr. 2164/72 dėl papildomų sumų už kiaušinių ir papjautų paukščių jauniklių bei žąsų importą iš Bulgarijos nenustatymo [7] pakeičiamas taip:
"1 straipsnis
Mokesčiai, nustatyti pagal Reglamento (EEB) Nr. 2771/75 3 straipsnį ir Reglamentą (EEB) Nr. 2777/75, nedidinami papildomomis sumomis žemiau išvardytų produktų, kurie yra Bulgarijos kilmės ir kurie yra iš jos įvežami, importui:
Prekės kodas (KN) | Aprašymas |
0207 | Naminių paukščių, nurodytų 01.05 pozicijoje, mėsa ir valgomieji mėsos subproduktai, švieži, atšaldyti arba sušaldyti: |
020710 | - Skerdenos, nesukapotos į gabalus, šviežios arba atšaldytos: |
| - - Gallus domesticus rūšies vištų: |
02071011 | - - - Nupeštos ir be žarnų, su galvomis ir kojomis, vadinamos "83 % paukščių jaunikliais" |
02071015 | - - - Nupeštos ir išdarinėtos, be galvų ir kojų, bet su kaklais, širdimis, kepenimis ir skilviais, vadinamos "70 % paukščių jaunikliais" |
02071019 | - - - Nupeštos ir išdarinėtos, be galvų ir kojų, taip pat be širdžių, kepenų ir skilvių, vadinamos "65 % paukščių jaunikliais" arba turinčios kitą pavidalą |
| - - Žąsų: |
02071071 | - - - Nupeštos, be kraujo, neišdarinėtos, su galvomis ir kojomis, vadinamos "82 % žąsimis" |
02071079 | - - - Nupeštos ir išdarinėtos, be galvų ir kojų, taip pat be širdžių ir skilvių, vadinamos "75 % žąsimis" arba turinčios kitą pavidalą |
| - Skerdenos, nesukapotos į gabalus, sušaldytos |
020721 | - - Gallus domesticus rūšies vištų: |
02072110 | - - - Nupeštos ir išdarinėtos, be galvų ir kojų, bet su kaklais, širdimis, kepenimis ir skilviais, vadinamos "70 % paukščių jaunikliais" |
02072190 | - - - Nupeštos ir išdarinėtos, be galvų ir kojų, taip pat be širdžių, kepenų ir skilvių, vadinamos "65 % paukščių jaunikliais" arba turinčios kitą pavidalą |
020723 | - - Ančių, žąsų ir patarškų: |
| - - - Žąsų |
02072351 | - - - - Nupeštos, be kraujo, žarnų, bet neišdarinėtos, su galvomis ir kojomis, vadinamos "82 % žąsimis" |
02072359 | - - - - Nupeštos ir išdarinėtos, be galvų ir kojų, bet su kaklais ir skilviais arba be jų, vadinamos "75 % žąsimis" arba turinčios kitą pavidalą |
040700 | Paukščių kiaušiniai su lukštais, švieži, konservuoti arba virti: |
| - Naminių paukščių: |
04070030 | Kiti (išskyrus skirtus perinimui)" |
2 straipsnis
1973 m. vasario 26 d. Komisijos reglamento (EEB) Nr. 572/73, nustatančio kiaušinių ir paukštienos produktus, už kuriuos gali būti iš anksto nustatoma eksporto grąžinamoji išmoka [8], su paskutiniais pakeitimais, padarytais Reglamentu (EEB) Nr. 1916/86 [9], priedas yra pakeičiamas šio reglamento I priedu.
3 straipsnis
1975 m. spalio 29 d. Tarybos reglamento (EEB) Nr. 2782/75 dėl perinti skirtų kiaušinių ir ūkiuose auginamų paukščiųjauniklių gamybos bei prekybos [10] su paskutiniais pakeitimais, padarytais Reglamentu (EEB) Nr. 3494/86 [11], 1 straipsnio 1 dalis ir 2 dalies pirma dalis yra pakeičiami taip:
"1. "Perinti skirti kiaušiniai" - tai naminių paukščių kiaušiniai, klasifikuojami Kombinuotosios nomenklatūros 04070011 ir 04070019 subpozicijose ir skirti pagaminti paukščių jaunikliams, klasifikuojamiems pagal rūšį, kategoriją ir tipą ir identifikuojamiems pagal šį reglamentą.
2. "Paukščių jaunikliai" - tai gyvi naminiai paukščiai, kurių svoris neviršija 185 gramų ir kurie klasifikuojami Kombinuotosios nomenklatūros 010511 ir 010519 subpozicijose ir priklauso tokioms kategorijoms."
4 straipsnis
1980 m. sausio 18 d. Komisijos reglamento (EEB) Nr. 109/80 dėl kiaušinių ir paukštienos sektorių tam tikrų produktų eksporto grąžinamosios išmokos mažiausios normos taikymo [12] su pakeitimais, padarytais Reglamentu (EEB) Nr. 1475/80 [13], 1 straipsnio pirmoji dalis yra pakeičiama taip:
"Į faktą, kad Kombinuotosios nomenklatūros subpozicijose 010511 ir 010519 bei pozicijose 0207 (išskyrus 020731, 02073990 ir 020750), 0407 ir 0408 klasifikuojamiems produktams, eksportuojamiems į Jungtines Valstijas, grąžinamoji išmoka nenustatyta, neatsižvelgiama."
5 straipsnis
Komisijos reglamento (EEB) Nr. 3652/81, nustatančio išsamias taisykles dėl gražinamųjų išmokų paukštienos ir kiaušinių sektoriuje išankstinio nustatymo sertifikatų sistemos įgyvendinimo [14], su paskutiniais pakeitimais, padarytais Reglamentu 1917/86 [15], priedas yra pakeičiamas šio reglamento II priedu.
6 straipsnis
Šis reglamentas įsigalioja 1988 m. sausio 1 d.
Šis reglamentas yra privalomas visas ir tiesiogiai taikomas visose valstybėse narėse.
Priimta Briuselyje, 1987 m. gruodžio 22 d.